രാജ്യത്ത് വാട്സാപ്പിനേയും ഫേസ്ബുക്കിനെയും പിന്തള്ളിയിരിക്കുകയാണ് റിലയൻസ് ജിയോ . വൻ ഓഫറുകൾ നൽകി രംഗത്ത് എത്തുന്ന ജയോ ഇന്ത്യയിലെ ഗൂഗിൾ പ്ലേ സ്റ്റോറിൽ ഏറ്റവും കൂടുതൽ ആളുകൾ ഡൌൺലോഡ് ചെയ്ത ആപ്പുകളുടെ പട്ടികയിൽ ഫെയ്സ്ബുക്കിനേക്കാളും വാട്സാപ്പിനേക്കാളും മുന്നിലായിരിക്കുകയാണ് സമീപ ആഴ്ചകളിൽ . ടോപ് 10 ഡൌൺലോഡഡ് ആപ്പിൽ ആദ്യ ഏഴും ജിയോ കുടുംബത്തിൽ നിന്നാണ് . മൈ ജിയോ ആപ്പാണ് പട്ടികയിൽ ഒന്നാമത് . രണ്ടാം സ്ഥാനത്ത് ജിയോസിനിമ . മൂന്നാം സ്ഥാനത്താണു വാട്സാപ്പ് . ഫെയ്സ്ബുക്ക് ആകട്ടെ 12മത്തെ സ്ഥാനത്തും . ജിയോ ടിവി , ജിയോനെറ്റ് , ജിയോ മ്യൂസിക് , ജിയോമാഗ്ബാഗ്സ് എന്നിവ യഥാക്രമം നാല് , അഞ്ച് , ഏഴ് , പത്ത് സ്ഥാനങ്ങളിൽ നിൽക്കുന്നു . മൈജിയോ ഒരു കോടി പേർ ഡൌൺലോഡ് ചെയ്തെന്നാണു പ്ലേസ്റ്റോറിൽ കാണിക്കുന്നത് . മറ്റ് ആപ്പുകൾ പത്തു ലക്ഷം കടന്നു . ഏറ്റവും കൂടുതൽ പേർ ഡൌൺലോഡ് ചെയ്ത 15 ആപ്പുകളിൽ 11 ഉം , ടോപ് 20ൽ 12ഉം ജിയോ കുടുംബത്തിൽനിന്നുള്ളതാണ് . ഈ മാസം അഞ്ചിനാണു ജിയോ സിമ്മുകളുടെ ഔദ്യോഗിക വിൽപന ആരംഭിച്ചത് .